Държавен вестник, бр. 83, 2017 г., стр. 53

БРОЙ  83	
Д Ъ Р Ж А В Е Н  В Е С Т Н И К 	
СТР.  53  
преценка по годността се прави една година след 
проведеното лечение. При вземане на решение 
се отчитат тежестта и честотата на рецидивите, 
съпътстващите усложнения на бъбречнокамен­
ната болест, големината на конкремента.
Други болести на бъбрека и уретера
Към тази рубрика са включени: нефроптоза, 
киста, кисти на бъбрека, ортостатична проте­
инурия, рефлуксопатии, съдови заболявания на 
бъбрека, стриктури на уретера, както и от често 
съпътстващите ги уроинфекции, хипертония и др.
Критерий при определяне на годността на кан­
дидат-служители е наличието на функционални 
нарушения, а при служителите – и степента им.
При експертиза на служители с открита при 
прегледи по друг повод наследствена бъбречна 
поликистоза, които до диагностицирането є са 
с нормална бъбречна функция, решението е 
индивидуално поради прогресиращия характер 
на заболяването и ефекта на ускоряване на 
неговата прогресия при високи натоварвания. 
Кандидатите с поликистоза на бъбреците се 
решават като негодни.
Кандидатите за работа в МВР при лекосте­
пенната нефроптоза, незначителна ортостатична 
протеинурия и аномалии на кръвоносните съ­
дове, които не пречат на бъбречната функция, 
се преценяват като годни.
Други болести на долните пикочни пътища
Към тази рубрика са включени: камъни в 
долните пикочни пътища, цистит и други забо­
лявания на пикочния мехур (фистула, атония, 
дивертикул), невенеричен уретрит, уретрален 
синдром, стриктура на уретрата, нетравматична 
руптура.
При определяне на решението по годността 
в тази рубрика се отчита възможността за изле­
куване и степента на функционално възстановя­
ване както за служители, така и за кандидати 
с изключение на тези за АМВР.
Индивидуалният характер на решението при 
невенеричен уретрит и уретрален синдром се 
изразява в характера на протичането им – остро 
или рецидивиращо. При чести рецидиви или 
уретрит в рамките на синдром на Райтер следва 
да се вземе решение за годност след консултация 
и с ревматолог.
Решението при стриктура на уретрата се опре­
деля от тежестта на функционалните смущения, 
до които води, и възможностите за ефективно 
оперативно лечение.
Други болести на уретрата и пикочните пътища
Включените: инфекция на пикочните пътища, 
неуточнена обструкция на пикочните пътища, 
неуточнена хематурия, дивертикул на уретрата, 
фистули и др. Те изискват клинично уточнява­
не, след което се взема индивидуално решение, 
съответно нозологичната единица и условията 
на работа. За кандидат-служители обсъждане по 
годността се извършва след клинично уточняване 
поради сериозността на някои от включените в 
тази точка синдроми, които могат да бъдат израз 
на тежки заболявания, променящи значително 
работоспособността.
Болести на мъжките полови органи
От експертна значимост в този раздел са 
заболяванията: хиперплазия на простатата, 
атрофия на тестикула, варикоцеле, хидроцеле, 
крипторхизъм, липса на полов член.
Годността на служители при доброкачествена 
хиперплазия и аденом на простатата се определя 
след консултация с уролог, в зависимост от ста­
дия на заболяването, функционалното състояние 
на бъбреците, налагащо се оперативно лечение. 
При служителите със запазена бъбречна функция 
след проведено медикаментозно или хирургично 
лечение годността се определя индивидуално в 
зависимост от резултата. При нарушена функция 
на бъбреците със/или без прибавена инфекция 
също е индивидуално в зависимост от естест­
вото на работа. Кандидатите по графи 1 и 3 са 
негодни. Кандидатите по графа 2 са годни при 
първа степен на хипертрофия на простатата.
При доказано безплодие при мъжа всички 
кандидати са годни за работа в МВР.
При наличие на крипторхизъм, атрофия или 
хипотрофия на единия тестис е необходимо да 
се направи консултация с уролог, спермограма и 
при липса на стерилитет преценката за работа в 
МВР да се прави с информирано съгласие чрез 
декларация.
При силно изразено варикоцеле и хидроцеле, 
пречещо на движението, годността по всички 
графи се определя след проведено оперативно 
лечение.
Кандидатите, които са загубили половия си 
член или имат аномалии в развитието на пи­
кочния канал, фистули, стриктури, неподдаващи 
се на лечение, са негодни за работа в МВР. При 
служителите се взема индивидуално решение 
според заболяването и резултата след проведено 
лечение.
Болести на млечните жлези
Тук се включват доброкачествените дис­
плазии на млечната жлеза (единични кисти, 
дифузна кистична мастопатия, фиброаденоза, 
фибросклероза, ектазия на млечните канали и 
др.), възпалителните заболявания, хипертрофия 
(гинекомастия), фисура на мамилата, мастна 
некроза, атрофия, галактоцеле, галакторея (не­
свързана с раждане) и др.
Годността за работа в МВР на кандидатки­
те, при които се налага оперативно лечение, се 
определя след провеждането му.
Възпалителни болести на женските тазови 
органи
Към тази рубрика са включени: възпалителни 
заболявания на яйчници, фалопиеви тръби, тазо­
во-клетъчната тъкан, тазов перитонеум, матка, 
шийка и влагалище.
Кандидатките за работа с възпалителни 
заболявания на гореизброените органи след 
адекватно лечение, без остатъчни явления, могат 
да бъдат назначавани на работа. При наличие 
на остатъчни явления се прави индивидуална 
преценка за всеки отделен случай, тъй като не­
прекъснатите циклични промени, които търпи 
женският организъм, промените във връзка с 
репродуктивните процеси, бременност, раждане, 
аборти, изменената реактивност в отделните 
етапи на развитие благоприятстват възникването 
на гинекологичните заболявания и трябва да се 
имат предвид при медицинското освидетелства­
не на служителките и кандидат-служителките.